1124



1124 (MCXXIV) a fost un an bisect al calendarului iulian.

Evenimente 
 15 februarie: Flota venețiană din Levant blochează Tyrul dinspre mare, în vreme ce armata terestră a cruciaților întreprinde un nou asediu asupra orașului; locuitorii, neputând obține ajutor de la protectorii lor obișnuiți din Egipt, recurg la emirul Balak din Alep, aflat la asediul fortăreței Manbij; acceptând propunerea locuitorilor din Tyr, Balak lasă la conducerea Alepului pe un fiu al lui Ilghazi, Timourtak.
 25 martie: Victorios asupra contelui Galeran al IV-lea de Meulan, regele Henric I Beauclerc al Angliei ocupă Vexin.
 26 martie: Regele Henric I Beauclerc înfrânge pe răsculații normanzi la Bourgtheroulde.
 6 mai: Emirul Balak este ucis în timpul asediului Tyrului.
 7 iulie: Cruciații cuceresc Tyrul, iar populația este masacrată; ca mulțumire pentru ajutor, venețienii primesc un cartier al orașului.
29 august: Regele Balduin al II-lea al Ierusalimului este eliberat de către emirul de Alep, Timourtak, pentru 20.000 de dinari; Timourtak se retrage de la Alep la Mardin.

Nedatate 
 august: Împăratul Henric al V-lea invadează Champagne, însă se retrage fără a mai lupta cu regele Ludovic al VI-lea (cel Gras) al Franței, aliat cu vasalii săi.
 septembrie: Proaspăt revenit la Ierusalim, regele Balduin al II-lea pornește să asedieze Alepul; rămas singur să apere orașul în urma refuzului lui Timourtak de a reveni, cadi-ul Ibn al-Khachab se adresează noului atabeg de Mosul, al-Borsoki.
 septembrie-octombrie: Cadi-ul de Bagdad, Abu-Saad al-Harawi este atacat și ucis în moscheea din Hamadan, de către secta asasinilor.
Conducătorul almohad Ibn Tumart construiește o moschee la Tinmel, oraș care devine reședința sa.
 Împăratul Ioan al II-lea al Bizanțului își impune suzeranitatea asupra Serbiei.
Începe marea campanie a jurchenilor din statul Jin împotriva imperiului khitan Liao, din China de nord.
Mare foamete înregistrată în Flandra.
Noi cuceriri aragoneze în detrimentul maurilor din Spania: Tarazona, Soria și Borja.
 Victorie a mișcării comunale la Siena, care este reprezentată de către consuli.

Arte, Știință, Literatură și Filozofie 
 15 iunie: Este întemeiată episcopia de Lubusz, în Pomerania occidentală, de către legatul papal Egidius, episcop de Tusculum.
 30 septembrie: Consacrarea abației de Orval, în Luxemburg.
Arnald devine primul episcop de Groenlanda.
 Gaufrid este consemnat ca primul stareț al abației Dunfermline, în Scoția.
 Reformatorul bisericii irlandeze, Sfântul Malahie, devine episcop.

Înscăunări 
 27 aprilie: David I, rege al Scoției (1124-1153).
 21 decembrie: Honoriu al II-lea (n. Lamberto Scannabecchi), papă (1124-1130)
august: Buzurg Ummid Rudbari, conducător arab șiit-nizarit și întemeietor al dinastiei nizarite.

Nașteri 
 Ottokar al III-lea, markgraf de Stiria (d. 1164)

Decese 
 2 februarie: Borivoj al II-lea, duce de Boemia (n. ?)
 8 februarie: Etienne de Thiers, fondator al ordinului Grandmont (n. 1046)
 23 aprilie: Alexandru I, rege al Scoției (n. 1078).
 6 mai: Balak, emir de Alep (n. ?)
13 decembrie: Papa Calixt al II-lea (n. 1065)

Nedatate 
 august: Hassan ibn al-Sabbah, un șeic arab șiit-nizarit  (n. 1050)
 octombrie: Abu-Saad al-Harawi, judecător de Bagdad (n. ?)
 Guibert de Nogent, istoric și teolog francez (n. 1053)

Vezi și 
 Listă de conducători de stat din 1124

1124